Diari Oficial de la Generalitat Valenciana


Sumari del DOGV 4112, del 23-10-2001 (2001/9751)

ORDRE de 6 de setembre de 2001, de la Conselleria de Cultura i Educació, per la qual es prorroga l'autorització provisional per a impartir el Segon Cicle de l'Educació Secundària Obligatòria durant el curs 2001/2002, al centre docent privat Rey Don Jaime, de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9751


Data del document
:   06-09-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * ensenyament privat

ORDRE de 6 de setembre de 2001, de la Conselleria de Cultura i Educació, per la qual es prorroga l'autorització provisional per a impartir el Segon Cicle de l'Educació Secundària Obligatòria durant el curs 2001/2002, al centre docent privat Rey Don Jaime, de Castelló de la Plana. [2001/Q9751]
  
L'expedient han sigut iniciat pel centre Rey Don Jaime, de Castelló de la Plana, on sol·licita la prorroga de l'autorització provisional per a impartir el segon cicle de l'Educació Secundària Obligatòria amb efectes des del curs 2000/2001 al 2001/2002.
  
El centre va ser classificat com a homologat de Batxillerat Unificat Polivalent amb 8 unitats i 320 llocs escolars mitjançant l'Ordre de la Conselleria de Cultura, Educació i Ciència d'1 d'abril de 1987 (DOGV de 22.07.1987).
  
L'Ordre de 5 d'agost de 1998, de la Conselleria de Cultura, Educació i Ciència (DOGV de 26.10.1998), autoritzà provisionalment el centre a impartir el segon cicle de l'Educació Secundària Obligatòria fins a la finalització del curs 1999/2000.
  
La Direcció Territorial de Castelló, vist l'informe favorable de la Inspecció Educativa, ha estimat procedent accedir al que se sol·licita, ja que el centre reunix les condicions establides a la disposició transitòria sèptima del Reial Decret 1.004/1991, de 14 de juny (BOE de 26.06.1991).
  
Atés que l'apartat 3 de la disposició transitòria sèptima del mateix text legal incorporat per la disposició addicional tercera, punt 6, del Reial Decret 1.487/1994, d'1 de juliol (BOE de 28 de juliol), establix que «les autoritzacions provisionals s'extingiran en acabar el termini establit pel Govern, d'acord amb les comunitats autònomes, per a la implantació total del nou sistema educatiu», i que este termini ha sigut establit per l'article 13 del Reial Decret 173/1998, de 16 de febrer (BOE de 17 de febrer), al començament del curs escolar 2002/03, en el qual ha de deixar d'impartir-se el tercer curs de Formació Professional de segon grau de règim general.
  
Vists la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Prorrogar, fins a la finalització del curs escolar 2001/2002, l'autorització provisional per a la impartició dels ensenyaments del segon cicle d'Educació Educació Secundària Obligatòria, al centre docent privat que més avall s'especifica i en les condicions que s'indiquen:
  
Centre: Rey Don Jaime
  
Titular: Sociedad Cooperativa Limitada Rey Don Jaime
  
Codi: 42799291
  
Domicili: c/ Camí Sant Josep, 5
  
Localitat: Castelló de la Plana
  
Província: Castelló
  
Ensenyaments autoritzats provisionalment: segon cicle d'Educació Secundària Obligatòria fins a la finalització del curs 2001/2002, amb un màxim de 4 unitats i 120 llocs escolars.
  
Segon
  
La present autorització provisional té caràcter improrrogable, d'acord amb el que establix l'apartat 3 de la disposició transitòria sèptima del Reial Decret 1.004/1991, modificat per la disposició addicional tercera del Reial Decret 1.487/1994, d'1 de juliol (BOE de 28 de juliol).
  
Tercer
  
El funcionament de les unitats de segon cicle d'Educació Secundària Obligatòria es farà als espais que el centre té autoritzats com de Batxillerat Unificat Polivalent, i en conseqüència, la suma total d'unitats d'Educació Secundària Obligatòria no podrà excedir el nombre autoritzat per al Batxillerat Unificat Polivalent.
  
DISPOSICIÓ ADDICIONAL
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 6 de setembre de 2001
  
El conseller de Cultura i Educació,
  
MANUEL TARANCÓN FANDOS